**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND: Europski fond za regionalni razvoj**  **NADLEŽNO TIJELO: Ministarstvo regionalnog razvoja i fondova Europske unije**

**PRIORITETNA OS: 8 ROK ZA PODNOŠENJE PP: 28.2.2018.**

**SPECIFIČNI CILJ: 9a3 ROK ZA ODGOVOR NA PITANJE (UzP): 5 radnih dana**

**NAZIV POZIVA: Unapređivanje infrastrukture pružatelja socijalnih usluga djeci i mladima kao podrška procesu deinstitucionalizacije – faza 1**

**REFERENTNI BROJ POZIVA: 9a3.2**

**TIP NATJEČAJA:** Ograničeni

**MODALITET:** Trajni

U skladu sa Zajedničkim nacionalnim pravilima (ZNP), nadležno tijelo dužno je odgovarati na pitanja potencijalnih prijavitelja do roka navedenog u tablici, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 kalendarskih dana (KD) od postavljenog pitanja iako ZNP predviđa duži rok u kojem se odgovara na postavljena pitanja), tada prioritet ima rok iz UzP-a.

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja/partnera, projekta ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretnog projekta, konkretnog prijavitelja/partnera, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
| **RB** | **DATUM ZAPRIMANJA PITANJA: 26. srpnja 2016.** | **DATUM ODGOVORA NA PITANJE: 2. kolovoza 2016.** |
|  | Kako se dokazuje 5 godina iskustva u vođenju projekata? Kakav tip potvrde je potreban? | Dokaz o iskustvu osoblja za upravljanje projektom su životopisi članova projektnog tima ili dokumentacija za nadmetanje za nabavu usluge upravljanja projektom, preslika. |
|  | Je li prihvatljivo iskustvo rada u razvojnoj agenciji na projektima pripreme i provedbe različitih projekata (doduše ponekad neeksplicitno, jer se osim provedbe nekog projekta istovremeno radi i na puno srodnih stvari)? | Nadležna tijela mogu dati odgovore na pitanja koja se odnose na pojašnjenje dokumentacije Poziva,  a ne mogu dati prethodno mišljenje vezano uz prihvatljivost prijavitelja i partnera, projekta ili određenih aktivnosti i izdataka.  Prijavitelj mora osigurati odgovarajuće kapacitete za provedbu projekta na način da ima imenovana najmanje dva člana projektnog tima s odgovarajućim iskustvom u provedbi projekata (voditelj projekta s najmanje 5 godina iskustva u vođenju projekata i osoba za računovodstvo, financije i administraciju s najmanje 1 godinom radnog iskustva). Prijavitelj treba procijeniti koliko je iskustvo pojedinog stručnjaka relevantno za kvalitetnu provedu svog projekta, ovisno o vrsti aktivnosti koje se u okviru projekta provode. |
|  | Može li se na ugovor o djelu kao voditelj projekta angažirati neki djelatnik razvojne agencije ili neke druge institucije (iako je već zaposlen)? | Troškovi plaća prihvatljivi su samo za novozaposlene kod prijavitelja i partnera. Iznimno kod partnerskih udruga trošak plaća nije ograničen samo na novozaposlene pod uvjetom da se financiranje plaća zaposlenika ne vrši iz javnih sredstava kako bi se izbjeglo dvostruko financiranje.  Prijavitelji ne smiju tražiti/primiti sredstva iz drugih javnih izvora za troškove koji će im biti nadoknađeni u okviru prijavljenog i za financiranje odabranog projekta. U slučaju da se ustanovi dvostruko financiranje projekta prijavitelj će morati vratiti primljena sredstva za koja je utvrđeno dvostruko financiranje. |
|  | Mogu li se kombinirati troškovi osoblja? (Iz TOČKA 2.9.2. Uputa za prijavitelje) Tj. da li je dopušteno da se povremeno ili stalno, radi složenijih pitanja angažira vanjski projekt manager iako bi istovremeno angažirali i novozaposlenog projekt managera?  Mora li ta osoba koja pruža povremene usluge „savjetodavne usluge vanjskih stručnjaka za upravljanje projektom“, zadovoljavati uvjet od 5 godina radnog iskustva na provedbi poslova upravljanja projektima? Ili je dovoljno da tvrtka koja bi eventualno pružila „savjetodavne usluge“ ima. | Prijavitelj mora osigurati odgovarajuće kapacitete za provedbu projekta na način da ima imenovana najmanje dva člana projektnog tima s odgovarajućim iskustvom u provedbi projekata (voditelj projekta s najmanje 5 godina iskustva u vođenju projekata i osoba za računovodstvo, financije i administraciju s najmanje 1 godinom radnog iskustva).  Kriterij se odnosi na stručnjaka koji vodi projekt / financije / računovodstvo / administraciju, a ne na tvrtku koja se podugovara. U slučaju podugovaranja tvrtke, tvrtka je u ponudi dužna dostaviti životopise predloženih stručnjaka. |
|  | Što ako se na javni poziv za pružanje usluge upravljanja projektom ne javi osoba koja udovoljava uvjetima (npr. ako nema 5 godina iskustva na upravljanju projektima, već recimo 4 godine)? Je li prihvatljivo da se onda izabere najbolji od prijavljenih kandidata, bez obzira što ne udovoljava kriteriju od 5 godina iskustva? | Postupci javne nabave regulirani su Zakonom o javnoj nabavi (NN 90/11, 83/13, 143/13, 13/14). Prijavitelji / korisnici su dužni pridržavati se zakonodavnih okvira tijekom pripreme i provedbe projekata. Vezano za postavljeno pitanje skrećemo pažnju na članak 100 Zakona o javnoj nabavi.  Prijavitelj mora osigurati odgovarajuće kapacitete za provedbu projekta na način da ima imenovana najmanje dva člana projektnog tima s odgovarajućim iskustvom u provedbi projekata (voditelj projekta s najmanje 5 godina iskustva u vođenju projekata i osoba za računovodstvo, financije i administraciju s najmanje 1 godinom radnog iskustva). |
|  | Mora li jedna godina radnog iskustva kod „osobe za računovodstvo, financije i administraciju“ (Upute za prijavitelje, točka 2.5 ), biti na poslovima provedbe EU projekata ili govorimo o radnom iskustvu na općenitim računovodstvenim poslovima? | Prijavitelj treba procijeniti koliko je iskustvo pojedinog stručnjaka relevantno za kvalitetnu provedu projekta u okviru ovog Poziva, ovisno o vrsti aktivnosti koje se u okviru projekta provode.  Nadležna tijela mogu dati odgovore na pitanja koja se odnose na pojašnjenje dokumentacije Poziva,  a ne mogu dati prethodno mišljenje vezano uz prihvatljivost prijavitelja i partnera, projekta ili određenih aktivnosti i izdataka. |
|  | Je li trošak priprema projektne i tehničke dokumentacije (Upute za prijavitelje točka 9, pod 2.7. Prihvatljive aktivnosti) prihvatljiv isključivo za aktivnosti koje će biti obavljene u okviru ovog projekta? Ili je prihvatljiv i trošak pripreme projektne i tehničke dokumentacije za neke iduće/buduće projekte? | U Uputama za prijavitelje, članku 2.9., između ostaloga, navedeno je:  „Kako bi bili prihvatljivi, troškovi moraju ispunjavati sljedeće opće uvjete prihvatljivosti:  je povezan s prihvatljivim aktivnostima navedenim u točki 2.7. Uputa i neophodan je za provedbu projekta, nastao je u okviru projekta koji je odabran u okviru ovog Poziva u skladu s kriterijima dodjele, a za koji je preuzeta obveza u ugovoru o dodjeli bespovratnih sredstava, te je u skladu s ugovorom o dodjeli bespovratnih sredstava;“ |
|  | Jesu li troškovi pripreme projektnog prijedloga (dakle popune Prijavnog obrasca, priloga i što je potrebno za prijavu) prihvatljivi troškovi? | Sukladno uputama za prijavitelje prihvatljivi troškovi su troškovi pripreme projektne i tehničke dokumentacije (kompletne projektne dokumentacije potrebne za ishođenje dozvole ili za radove na održavanju i za provedbu postupka javne nabave, glavni i izvedbeni projekt s troškovnicima i tehničkim specifikacijama). |
|  | U točki 2.9 Uputa za prijavitelje piše: „trošak je nastao u razdoblju provedbe projekta kako je navedeno u točki 1.7. Uputa. …“  Međutim u uputama nemamo točke 1.7. ?  Znači li to da su prihvatljivi troškovi nastali i plaćeni i prije potpisivanja Ugovora o dodjeli bespovratnih sredstava? | Vezano za definiciju razdoblja provedbe projekta treba se referirati na točku 6.1. Razdoblje provedbe projekata, tamo je pojašnjeno kako slijedi: „Razdoblje provedbe projekta je od početka obavljanja aktivnosti projekta, a najranije počevši od 1. siječnja 2014. godine do završetka obavljanja predmetnih aktivnosti, do najviše 36 mjeseci od dana sklapanja ugovora o dodjeli bespovratnih sredstava a najkasnije do 31. prosinca 2023. godine, ovisno koje razdoblje je kraće.  Razdoblje prihvatljivosti izdataka uključuje razdoblje provedbe projekta i najviše 6 mjeseci od završetka razdoblja provedbe projekta. Izdatak od strane Korisnika mora nastati u razdoblju provedbe projekta, izuzev izdataka vezanih uz reviziju projekta, plaća te trošak PDV-a za koji korisnik nema pravo ostvariti odbitak koji mogu nastati i nakon razdoblja provedbe, te biti plaćen do isteka razdoblja prihvatljivosti izdataka, odnosno do odobrenja Završnog izvještaja, ovisno koji događaj prije nastane.”  Također je važno obratiti pozornost na naponu u okviru Uputa, točke 2.9:  „Prijavitelj preuzima rizik moguće neprihvatljivosti troškova nastalih u razdoblju između 1. siječnja 2014. godine i datuma stupanja na snagu Ugovora o dodjeli bespovratnih sredstava radi nesukladnosti sa zahtjevima navedenima pod točkom 2.9. Uputa.” |
|  | Mogu li se troškovi pripreme projekta nastali i plaćeni prije potpisivanja Ugovora o dodjeli bespovratnih sredstava, smatrati prihvatljiv troškom, te kao takvi biti financirani iz bespovratnih sredstava? | Vidjeti prethodno pitanje. |
|  | Donosi li postojanje partnerstva na projektu neke bodove kod ocjenjivanja kvalitete projekta, ili ne? | S obzirom da je ovo ograničeni tip Poziva na dostavu projektnih prijedloga, postupak odabira projektnih prijedloga na podrazumijeva bodovanje. Prilikom ocjenjivanja kvalitete Odbor za odabir služit će se unaprijed određenim kriterijima odabira koji su prikazani u Uputama, u točki 4.3.2.1. Provjera prihvatljivosti projekta i aktivnosti te ocjenjivanje kvalitete. Jedan od navedenih kriterija za ocjenjivanje kvalitete glasi: „Procjenjuje se doprinosi li projekt proširenju mreže socijalnih usluga u RH.“ Partnerstva s drugim pružateljima socijalnih usluga doprinose širenju mreže socijalnih usluga. |
|  | Jedna aktivnost u projektnom prijedlogu će biti „priprema projektne i tehničke dokumentacije“. Sastavni dio te dokumentacije je troškovnik „izvedbe građevinskih radova u projektu“, a ti radovi su jedna od slijedećih aktivnosti u projektu. Pitanje je, kako i na temelju čega u fazi pripreme projektnog prijedloga definirati trošak izrade „tehničke-projektne dokumentacije“, te kako definirati trošak „izvedbe građevinskih radova“? | Sukladno Uputama, točki 2.9. “Proračun projekta mora biti realan i učinkovit tj. izdaci moraju biti dostatni za postizanje očekivanih učinaka/rezultata, a cijene trebaju odgovarati tržišnim cijenama.” |
|  | Kada govorimo o procjeni visine troškova za stavke koje uvrštavamo u proračun projektnog prijedloga, jesu li nam potrebne službene ponude, cijene sa web stranica ili vlastita procjena? Uvrštavamo li to objašnjene načina utvrđivanja visine troška u prijavni obrazac? | Vidjeti prethodno pitanje. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 30.ožujka 2017.** | **DATUM ODGOVORA NA PITANJE: 31. ožujka 2017.** |
| **14.** | Je li potrebno projektnom prijedlogu priložiti obrazac 6 (Izjava glavnog projektanta) u slučaju gdje se projekt zasniva samo na procjeni troškova građevinskih radova. | U Uputama za prijavitelje, točki 3.1. Sadržaj i izgled projektnog prijedloga izjava glavnog projektanta nije navedena kao obavezna u trenutku predaje projektnog prijedloga.  U Uputama za prijavitelje, točki 2.7. Prihvatljive aktivnosti navedeno je: “U izjavi glavnog projektanta ili druge ovlaštene osobe (obrazac koji se dostavlja uz zahtjev za plaćanje / nadoknadu) potvrđuje se koji su dokumenti potrebni za predviđenu gradnju / rekonstrukciju građevine u okviru projekta te koji nisu, uz odgovarajuće obrazloženje.”  Također u točki 6.4.1. Podnošenje zahtjeva za nadoknadom sredstava navedeno je:  “Ukoliko korisnik u zahtjevu za nadoknadom sredstava potražuje sredstva povezana s izdacima za gradnju – potrebno je uz dokumentaciju za dokaz izdatka poslati presliku građevinske dozvole. Glavni projekt (i ukoliko postoji izvedbeni projekt) dostavlja se uz zahtjev za plaćanje / nadoknadu sredstava kojim se potražuju sredstva vezana za prvi izdatak izgradnje. U izjavi glavnog projektanta ili druge ovlaštene osobe (obrazac 4. koji se dostavlja uz zahtjev za plaćanje / nadoknadu) potvrđuje se koji su dokumenti potrebni za predviđenu gradnju/rekonstrukciju građevine u okviru projekta te koji nisu, uz odgovarajuće obrazloženje. |
| **RB** | **DATUM ZAPRIMANJA PITANJA: 31. ožujka 2017.** | **DATUM ODGOVORA NA PITANJE: 31. ožujka 2017.** |
| **15.** | Kriterij odabira 8.1 Potvrđuje se provodi li prijavitelj projekt u partnerstvu s prihvatljivim partnerom/ima te jesu li partneri odabrani temeljem javnog iskaza interesa za odgovor „DA“ traži da je partner odabran putem javnog iskaza interesa ili da ga u projektu nema.  Istovremeno izmjenama je objašnjeno pod 2.2 da je prijavitelj dužan provesti proceduru iskaza interesa za sudjelovanje na projektu za odabir partnera „iz kategorije udruge i vjerske zajednice“, ali ne i u drugim slučajevima.  Da li se može dodati izmjena koja bi u kriteriju odabira 8.1 bila usklađena s tekstom o partnerima? (npr. „ako primjenjivo“)  Mi ovaj tren imamo partnera ali nismo objavljivali Poziv obzirom da se radi o Centru za socijalnu skrb, ali ne možemo zadovoljiti kriterij ako ostane ovako definiran. | Sukladno Uputama za prijavitelje točki 2.2. Partneri i prihvatljivost partnera, “Prijavitelj može prijaviti i provoditi projekt samostalno ili u partnerstvu. Maksimalni broj partnera u okviru jedne projektne prijave je 5.  Partneri u okviru ovog Poziva mogu biti:   * drugi domovi socijalne skrbi, centri za pružanje usluga u zajednici, centri za socijalnu skrb; * udruge i vjerske zajednice; * javne ustanove (socijalne, obrazovne, zdravstvene, znanstvene, pravosudne) te * jedinice lokalne i područne (regionalne) samouprave.”   Pri tome treba voditi računa, kada se radi o organizacijama civilnog društva, da se sukladno točki 2.2. poštuju sljedeći uvjeti:   * djeluju najmanje 3 godine; * djelatnost sukladno statutu povezana je sa strateškim ciljevima Ministarstva socijalne politike i mladih u prioritetnim područjima aktivnosti vezanima uz djecu, mlade i obitelj, što je razvidno iz ciljeva i popisa djelatnosti u statutu udruge; * odabrane su procedurom iskaza interesa te su potpisale sporazum o partnerstvu s prijaviteljem.   Zadnji uvjet naveden je kako bi se osigurala transparentnost, dostupnost te jednaki tretman svih organizacija civilnog društva koje se žele uključiti u proces deinstitucionalizacije, u tu svrhu predloženi su i unaprijed poznati kriteriji odabira koji bi se trebali primijeniti na sve organizacije koje su iskazale interes za sudjelovanje u ovom Pozivu.  Upravo je stoga u Uputama za prijavitelje navedeno kako slijedi:  „Prijavitelj je dužan za odabir partnera iz kategorije udruge i vjerske zajednice provesti proceduru iskaza interesa za sudjelovanje na projektu na način da objavi poziv za iskaz interesa najmanje na svojim internetskim stranicama. Obzirom da u projektnoj prijavi izbor svakog od partnera te opis uloge i doprinosa rezultatima provedbe projektnog prijedloga moraju biti jasno opisani i obrazloženi, predlaže se odabir partnera provesti temeljem sljedećih kriterija koji predstavljaju primjer:   * partner posjeduje potrebna specifična znanja i vještine u područjima aktivnosti za koje je nadležan; * partner posjeduje odgovarajuće iskustvo rada u područjima aktivnosti za koje je nadležan; * partner posjeduje odgovarajuće kapacitete za provedbu aktivnosti (administrativne, tehničke, financijske); * partner jedinstveno i nedvojbeno pridonosi uspješnoj provedbi projekta i ostvarivanju njegovih ciljeva, odnosno dan je opis razloga zbog kojih je oportunije da relevantni dio aktivnosti provodi partner, a ne prijavitelj.   Dokaz provedenog iskaza interesa za partnerstvo je zaključak o odabiru partnera temeljem provedenog iskaza interesa. Prijavitelj je dužan čuvati kompletnu dokumentaciju odabira partnera kao dio projektne dokumentacije. Ukoliko prijavitelj provodi projekt u partnerstvu, potrebno je dostaviti zaključak o odabiru partnera kojeg potpisuju članovi / članice odbora za odabir partnera ili neki slični ekvivalentni dokument o odabiru partnera koji je također potpisan. Dokaz za provedeni javni iskaz interesa dostavlja se u preslici.” |
| **RB** | **DATUM ZAPRIMANJA PITANJA: 31. ožujka 2017.** | **DATUM ODGOVORA NA PITANJE: 7. travnja 2017.** |
| **16.** | Po vašem odgovoru od 31.3.2017. jasno je da procedura odabira partnera za organizacije civilnog društva i vjerske zajednice potrebno objaviti javni poziv za iskaz interesa. Međutim iz vašeg odgovora nije jasno da li je ista procedura potrebna za odabir ostalih partnera (npr. CZSS).  Molimo odgovor koji se odnosi na Centar za socijalnu skrb. | U Uputama za prijavitelje, točki 2.2 *Partneri i prihvatljivost partnera* navedeno je kako slijedi:  „Kako bi se ispunili uvjeti prihvatljivosti, partneri moraju zadovoljiti sljedeće uvjete:  **Drugi domovi socijalne skrbi, centri za pružanje usluga u zajednici, centri za socijalnu skrb, čiji su osnivači javnopravna tijela:**   * osnivači su im javnopravna tijela; * potpisali su Sporazum o partnerstvu s prijaviteljem.   **Udruge i vjerske zajednice:**   * djeluju najmanje 3 godine; * djelatnost sukladno statutu povezana je sa strateškim ciljevima Ministarstva socijalne politike i mladih u prioritetnim područjima aktivnosti vezanima uz djecu, mlade i obitelj, što je razvidno iz ciljeva i popisa djelatnosti u statutu udruge; * odabrane su procedurom iskaza interesa te su potpisale sporazum o partnerstvu s prijaviteljem.   **Javne ustanove:**   * osnivač im je Republika Hrvatska ili jedinica lokalne i/ili županijske (regionalne) samouprave; * potpisale su sporazum o partnerstvu s prijaviteljem.“   S obzirom da za centre za socijalnu skrb nije naveden uvjet provođenja procedure javnog iskaza interesa, te uzimajući u obzir da su ustanove tog tipa navedene u *Operativnom programu „Konkurentnost i kohezija“*, za uspostavu partnerstva u tom slučaju nije potrebno provesti proceduru javnog iskaza interesa. |
| **RB** | **DATUM ZAPRIMANJA PITANJA: 19. travnja 2017.** | **DATUM ODGOVORA NA PITANJE: 27. travnja 2017.** |
| **17.** | Ukoliko budžet projekta predstavimo samo na bazi procjene vrijednosti investicije, a ne na troškovniku koji je temeljen na glavnom projektu, tko snosi eventualna odstupanja u povećanju troškova investicije? | U postupku dodjele bespovratnih sredstava utvrđuje se iznos ukupno prihvatljivih izdataka kao i visina prihvatljivih izdataka svake pojedine stavke proračuna. Proračun s utvrđenim prihvatljivim troškovima je dio ugovora o dodjeli bespovratnih sredstava. Iznosi pojedinih stavki ugovora predstavljaju maksimum sredstava koja se mogu potraživati po stavci, dok prijavitelj snosi razliku iznad odobrenih troškova koja eventualno nastane tijekom provedbe.  Procjena vrijednosti investicije bi se trebala temeljiti na troškovniku i tehničkim specifikacijama.  Naknadno povećanje troškova investicije za koje se traži nadoknada iz proračuna projekta, prihvatljivost će se utvrđivati za svaki slučaj zasebno te u skladu sa zahtjevima određenim Ugovorom i/ili primjenjivim propisima (Opći uvjeti, članak 11).  Ovisno o vrsti dodatnih troškova koji mogu nastati kroz provedbu ugovora o javnoj nabavi radova na investiciji, postupa se sukladno Zakonu o javnoj nabavi, točnije člancima 314-321.  Ukoliko troškovnici nisu izrađeni, odnosno ako se troškovi radova temelje samo na procjeni vrijednosti investicije, preporučuje se da procjenu vrijednosti investicije izradi osoba ovlaštena za poslove projektiranja (ovlašteni inženjer građevinarstva/arhitekture). Iako Pozivom nije propisana obvezna dostava projektno-tehničke dokumentacije uz projektnu prijavu, temeljem izrađenih troškovnika prijavitelj može preciznije odrediti vrijednost investicije. |
| **18.** | Ukoliko budžet projekta predstavimo samo na bazi procjene vrijednosti investicije, na temelju čega će se izrađivati tehničke specifikacije za potrebe dokumentacije za javnu nabavu? | Izrada dokumentacije za potrebe postupaka javne nabave u slučaju infrastrukturnih radova treba se temeljiti na projektno-tehničkoj dokumentaciji projekta. Stoga se prijaviteljima preporučuje da uz projektnu prijavu imaju pripremljenu i potrebnu projektno-tehničku dokumentaciju za infrastrukturne radove.  Ukoliko troškovnici nisu izrađeni, odnosno ako se troškovi radova temelje samo na procjeni vrijednosti investicije, preporučuje se da procjenu vrijednosti investicije izradi osoba ovlaštena za poslove projektiranja (ovlašteni inženjer građevinarstva/arhitekture). Iako Pozivom nije propisana obvezna dostava projektno-tehničke dokumentacije uz projektnu prijavu, temeljem izrađenih troškovnika prijavitelj može preciznije odrediti vrijednost investicije. |
| **19.** | Koliko mora biti detaljan budžet projekta te da li preporučate da se vrijednost investicije temelji na troškovniku iz glavnog projekta ili na procjeni vrijednosti investicije? | Prijavitelj raspisuje proračun projekta na razinu detalja iz koje će biti vidljivo što obuhvaća pojedini trošak (obrazloženje stavke troška) te iz koje će biti vidljiva obračunska jedinica svake stavke troška po kojoj će se trošak potraživati (npr. komad, ugovor i sl.).  Stavke projektnog proračuna potrebno je procijeniti temeljem podataka koji se mogu kvantificirati i opisno razložiti, što su u slučaju predviđenih troškova infrastrukturnih radova prvenstveno troškovnici izrađeni u sklopu projektno-tehničke dokumentacije. Ukoliko troškovnici nisu izrađeni, odnosno ako se troškovi radova temelje samo na procjeni vrijednosti investicije, preporučuje se da procjenu vrijednosti investicije izradi osoba ovlaštena za poslove projektiranja (ovlašteni inženjer građevinarstva/arhitekture). Iako Pozivom nije propisana obvezna dostava projektno-tehničke dokumentacije uz projektnu prijavu, temeljem izrađenih troškovnika prijavitelj može preciznije odrediti vrijednost investicije. |
| **RB** | **DATUM ZAPRIMANJA PITANJA:** **1. prosinca 2017.** | **ODGOVOR NA PITANJE: 8. prosinca 2017.** |
| **20.** | Budući da se savjetodavna podrška za pripremu i provedbu projekata koju Korisnik pruža u okviru aktivnosti može pružati isključivo javnopravnim tijelima odnosno tijelima jedinica lokalne i područne (regionalne) samouprave i pravnim osobama s javnim ovlastima od interesa za društveni i gospodarski razvoj županije, molimo odgovor jesu li Centri za socijalnu skrb prihvatljivi regionalnim koordinatorima kao stavka utroška sati prilikom savjetovanja u ZNS-u? | Vezano uz domove za osobe s invaliditetom, domove za djecu i mlade te centre za socijalnu skrb koji su javne ustanove osnovane od strane Republike Hrvatske, isti mogu biti prihvatljivi za savjetodavnu podršku u okviru Poziva KK.10.1.3.01, iako im osnivač nisu jedinice lokalne/područne samouprave te u skladu s time PT 2 odobrava troškove u okviru ZNS-ova regionalnih koordinatora. |
| **RB** | **DATUM ZAPRIMANJA PITANJA: 26. siječnja 2018.** | **ODGOVOR NA PITANJE: 30. siječnja 2018.** |
| **21.** | Je li za potrebe izrade proračuna projekta za opremanje Doma dovoljno priložiti procijenjeni troškovnik opreme ili je potrebno prikupljati 3 ponude? | Dovoljno je priložiti troškovnik opreme, a sukladno Uputama za prijavitelje, točki 2.9 *Opći zahtjevi koji se odnose na prihvatljivost izdataka za provedbu projekta* proračun projekta mora biti realan i učinkovit tj. izdaci moraju biti dostatni za postizanje očekivanih učinaka/rezultata, a cijene trebaju odgovarati tržišnim cijenama. Pri određivanju prihvatljivosti troškova, potrebno je provjeriti točku 2.9. *Uputa za prijavitelje* te *Pravilnik o prihvatljivosti izdataka* (NN 143/14). |
| **22.** | Smatra li se pod opremom i sitan inventar poput žlica, vilica i sl? Je li nabava žlica i vilica za jelo, posuđe te kompletno uređenje prostora sa sitnim inventarom prihvatljiv trošak? | Točka 2.7 Uputa za prijaviteljenavodi kako su, između ostalog, prihvatljive aktivnosti koje se mogu financirati u okviru ovog Poziva nabava opreme (kao što je informatička oprema i namještaj, tehnička oprema za premošćivanje visinskih arhitektonskih razlika itd.) te nabava specijalizirane opreme potrebne za aktivnosti pružanja socijalnih usluga (kao što su standardizirani testovi, didaktička oprema i slično). Slijedom navedenog, sitan inventar poput žlica i vilica za jelo, posuđa te kompletno uređenje prostora sa sitnim inventarom jest prihvatljiv trošak ukoliko je prijavitelju potrebna za aktivnosti pružanja socijalnih usluga (npr. za potrebe izvaninstitucijskih oblika smještaja/usluga koje pruža prijavitelj kao npr. inkluzivno organizirano stanovanje i organizirani poludnevni boravak za djecu). |
| **23.** | Ukoliko Dom nema sistematizirano radno mjesto „administrator projekta može li se određena osoba zaposliti na Ugovor o djelu tijekom 36 mjeseci trajanja projekta? Je li u tom slučaju administrator projekta prihvatljiv trošak u projektu? | Uputama za prijavitelje su definirani zahtjevi koje prijavitelj mora osigurati da bi prijava projekta bila prihvatljiva.  Sukladno točki 2.5.Uputa za prijavitelje, *Zahtjevi koji se odnose na sposobnost prijavitelja, učinkovito korištenje sredstava i održivost projekta*, stoji kako slijedi:  „Prijavitelj / korisnik mora osigurati odgovarajuće kapacitete za provedbu projekta na način da ima imenovana najmanje dva člana projektnog tima s odgovarajućim iskustvom u provedbi projekata (voditelj projekta s najmanje 5 godina iskustva u vođenju projekata i osoba za računovodstvo, financije i administraciju s najmanje 1 godinom radnog iskustva.). Ako u trenutku predaje projektne prijave prijavitelj nema imenovani projektni tim, kao dokaz sposobnosti za provedbu projekta mora dostaviti pripremljenu dokumentaciju za nadmetanje za nabavu usluge upravljanja projektom.“  Uputama za prijavitelje nisu definirani detalji zapošljavanja (obveze sistematiziranog radnog mjesta) i ne zabranjuju da prijavitelj nabavlja vanjske usluge za administriranje projekta. |
| **24.** | Jesu li troškovi prihvatljivi ako prijavitelj za troškove upravljanja projektom angažira istovremeno vanjsku tvrtku koja će odrađivati upravljanje projektom i zaposli novu osobu u svoju instituciju na mjesto administratora projekta putem Ugovora o djelu? Odnosno, da li i interni (novozaposlene osobe) i vanjski tim (vanjski stručnjaci za upravljanje projektom i javnu nabavu) mogu biti istovremeno prihvatljivi troškovi iz projekta? | Upute za prijavitelje ovog Poziva ne definiraju obavezan tip nabave stručnjaka (vanjski ili interni) za rad na projektu. Također, Upute ne zabranjuju da prijavitelj nabavlja vanjske usluge vođenja projekta i pritom zaposli nove osobe u svoju instituciju (ili da potražuje troškove plaća već postojećih zaposlenika institucije). Pri tome treba voditi računa da dvije osobe ne obavljaju isti posao. |
| **RB** | **DATUM ZAPRIMANJA PITANJA: 30. siječnja 2018.** | **ODGOVOR NA PITANJE: 31. siječnja 2018.** |
| **25.** | Je li potrebno za prijavu projekta prethodno odobrenje, odnosno suglasnost od Ministarstva za demografiju, obitelj, mlade i socijalnu politiku na projektni prijedlog u situaciji kada su nam svi troškovi prihvatljivi, i u situaciji kada imamo dio neprihvatljivih troškova?  Traži li se predaja spomenute suglasnosti pri predaji projektnog prijedloga? Sukladno Uputama za prijavitelje točka 3.1. *Sadržaj i izgled projektnog prijedloga* spomenutu suglasnost nije potrebno priložiti. | Za prijavu projektnog prijedloga nije potrebna suglasnost Ministarstva za demografiju, obitelj, mlade i socijalnu politiku, bez obzira na prihvatljive ili neprihvatljive troškove koji su podneseni u prijavi.  U poglavlju 3. Uputa za prijavitelje *Kako se prijaviti,* članku 3.1. *Sadržaj i izgled projektnog prijedloga,* navedena je obvezna dokumentacija za sve prijavitelje koju sačinjavaju:   * Izvadak iz Sudskog registra ustanova Republike Hrvatske * Odobreni Individualni plan deinstitucionalizacije i transformacije domova za socijalnu skrb * Potvrda Porezne uprave da su ispunjene obveze plaćanja dospjelih poreznih obveza i obveza za mirovinsko i zdravstveno osiguranje   Sukladno navedenome, za projektnu prijavu je potrebno priložiti odobren Individualni plan deinstitucionalizacije i transformacije domova za socijalnu skrb te kao dokaz odobrenje toga plana koje izdaje nadležno tijelo - Ministarstvo za demografiju, obitelj, mlade i socijalnu politiku. |
| **RB** | **DATUM ZAPRIMANJA PITANJA: 5. veljače 2018.** | **ODGOVOR NA PITANJE: 7. veljače 2018.** |
| **26.** | S obzirom da je zgrada koja je predmet obnove u svrhu podrške procesu deinstitucionalizacije iz 1930.g. te kao takva nema izolaciju, jesu li radovi na obnovi ovojnice zgrade (dodavanje toplinske izolacije na fasadu i u krov, zamjena vanjskih vrata i prozora novima) prihvatljivi troškovi? Navedeno se smatra prilagodbom današnjim standardima u pogledu bitnog uvjeta toplinske zaštite prostora. | S obzirom da je predmet ovog poziva:   * prilagoditi 13 domova socijalne skrbi/centara za pružanje usluga u zajednici za djecu bez odgovarajuće roditeljske skrbi i djecu i mlade s problemima u ponašanju za potrebe pružanja usluga u zajednici putem infrastrukturnih ulaganja,   svi troškovi navedeni u točki 2.7. *Prihvatljive aktivnosti* Uputa za prijavitelje prihvatljivi su pod uvjetom da se infrastrukturno ulaganje vrši s ciljem deinstitucionalizacije korisnika. U navedenoj točki navedeno je kako slijedi:  “Građevinski radovi dogradnje, obnove i prilagodbe prostora domova/centara za pružanje izvaninstitucionalnih usluga organiziranog stanovanja i drugih smještajnih jedinica (dnevni centri za skrb, prostori za edukacije, radionice itd.), npr.: zamjena dotrajalih instalacija i stolarije, popravci infrastrukture, sustava grijanja/hlađenja.”. |
| **RB** | **DATUM ZAPRIMANJA PITANJA: 6. veljače 2018.** | **ODGOVOR NA PITANJE: 7. veljače 2018.** |
| **27.** | Spada li izdavanje građevinske i uporabne dozvole te energetskog certifikata u prihvatljive troškove projekta? | Sukladno Uputama za prijavitelje, poglavlju 2. *Pravila poziva*, točki 2.9 *Opći zahtjevi koji se odnose na prihvatljivost izdataka za provedbu projekta* te članku 2.9.1 *Troškovi* *aktivnosti*:  „Troškovi izrade projektne dokumentacije za održavanje i rekonstrukciju starog i/ili izgradnju novog objekta – uključivo izvedbena dokumentacija i troškovnik radova s tehničkim specifikacijama za provedbu postupka javne nabave“ navode se kao prihvatljivi izdaci. |
| **RB** | **DATUM ZAPRIMANJA PITANJA: 13. veljače 2018.** | **ODGOVOR NA PITANJE: 16. veljače 2018.** |
| **28.** | Postoje li ograničenja pri nabavi vozila iz projekta ERDF-a, odnosno smije li vozilo biti dizel ili benzinac? | Upute za prijavitelje u točki 2.7. *Prihvatljive aktivnosti* određuju koje su aktivnosti prihvatljive za financiranje projekta. Navedena točka ističe da je prihvatljiva aktivnost:  “…nabava vozila neophodnih za pružanje izvaninstitucionalnih socijalnih usluga (neophodnih ako korisnici usluga nisu u mogućnosti neovisno ili uz pomoć drugih osoba koristiti javni prijevoz)” te ne definira tip vozila koji je predmet nabave. |
| **RB** | **DATUM ZAPRIMANJA PITANJA: 14. veljače 2018.** | **ODGOVOR NA PITANJE: 16. veljače 2018.** |
| **29.** | Ukoliko radimo proračun projekta na temelju procjene investicije, je li Elaborat procjene investicije potrebno predati pri predaji projektnog prijedloga ili tek kada potražujemo prva sredstva vezana za građevinske radove (u međuvremenu će biti raspisan natječaj za izradu potrebne tehničke dokumentacije)? | Molimo pogledati odgovore pod rednim brojem 17, 18 i 19.  U Uputama za prijavitelje, u poglavlju 3. *Kako se prijaviti*, članku 3.1. *Sadržaj i izgled projektnog prijedloga*, navedena je obvezna dokumentacija za sve prijavitelje koju je potrebno dostaviti u paketu za prijavu. Napominjemo da sukladno Uputama za prijavitelje točki 2.9 *Opći zahtjevi koji se odnose na prihvatljivost izdataka za provedbu projekta,* proračun projekta mora biti realan i učinkovit tj. izdaci moraju biti dostatni za postizanje očekivanih učinaka/rezultata, a cijene trebaju odgovarati tržišnim cijenama.  Pri određivanju prihvatljivosti troškova, potrebno je provjeriti točku 2.9. Uputa za prijavitelje te Pravilnik o prihvatljivosti izdataka (NN 143/14). |
| **30.** | Ukoliko radimo proračun projekta na temelju detaljnog troškovnika, da li je isti potrebno predavati pri predaji projektnog prijedloga ili tek kada potražujemo prva sredstva vezana za građevinske radove? | Molimo pogledati odgovor na pitanje pod rednim brojem 29. |
| **31.** | Koji dokument se smatra dokazom odobrenja Individualnog plana koje izdaje nadležno tijelo - Ministarstvo za demografiju, obitelj, mlade i socijalnu politiku? Smatraju li se dokazom potpis i pečat nadležnog tijela na Individualnom planu? | Sukladno točki 3.1. Uputa za prijavitelje, prijavitelj je obvezan dostaviti odobreni individualni plan deinstitucionalizacije i transformacije domova za socijalnu skrb, odobren (potpisan i pečatiran) od nadležnog tijela za izdavanje istog, dakle Ministarstva za demografiju, obitelj, mlade i socijalnu politiku. |
| **RB** | **DATUM ZAPRIMANJA PITANJA: 15. veljače 2018.** | **ODGOVOR NA PITANJE: 16. veljače 2018.** |
| **32.** | Dječji Dom kao korisnik/prijavitelj projekta na svoje usluge koje obračunava ne stavlja PDV. Na usluge, radove i robu koju Dom nabavlja obveznik je plaćanja PDV-a, odnosno dobavljači zaračunavaju PDV. Dom nije upisan u registar poreznih obveznika u okviru svoje djelatnosti i nema pravo na povrat poreza. Je li ispravno da Dom pri predaji projektnog prijedloga preda obrazac 5C u kojem potvrđuje kako nije obveznik PDV-a? | Sukladno Uputama za prijavitelje, točki 3.1. *Sadržaj i izgled projektnog prijedloga*, navedeni su dokumenti koje prijavitelj podnosi pri prijavi. Jedan od obveznih obrazaca za prijavu je i *Izjava prijavitelja i /ili partnera o statusu s obzirom na (ne)povrativost poreza na dodanu vrijednost* (Obrazac 5.). |
| **RB** | **DATUM ZAPRIMANJA PITANJA: 15. veljače 2018.** | **ODGOVOR NA PITANJE: 16. veljače 2018.** |
| **33.** | Dom nema partnera na projektu. Je li obrazac 5C namijenjen samo partnerima? | Obzirom da prijavitelj nema partnera na projektu, nije potrebno ispunjavati obrazac 5 C, već ostale dijelove spomenutog obrasca koji se odnose na prijavitelje bez partnera. |